ཚན་རིག་པས་གཟུགས་ལ་དཔྱོད་པའི་རིགས་པས་རྫས་རྡུལ་ཕྲ་མོར་དཔྱོད་ཚུལ་དང༌།དབུ་མའི་གཞུང་གི་ནང་ཆོས་རྣམས་ཀྱི་གནས་ཚུལ་དང༌།ཆོས་རྣམས་ཀྱི་སྣང་ཚུལ་ཐ་དད་དུ་བཤད་པ།བདེན་པ་གཉིས་ཀྱི་རྣམ་གཞག་བཤད་ཡོད་པ་འདི་དག་ལ་མཐུན་པའི་ཆ་ཧ་ཅང་མང་པོ་ཡོད་འདུགདེང་སང་གི་ཚན་རིག་པ་འགའ་ཤས་ཀྱིས་གཟུགས་ཅན་གྱི་ཆོས་ཀྱི་གནས་ལུགས་ལ་བརྟག་དཔྱད་བྱེད་སྐབས་ཡུལ་གྱི་ངོས་ནས་ཁོ་རང་རང་མཚན་པའི་བདེན་པ་ཞིག་མི་འདུགརྫས་ཇེ་ཕྲ་ཇེ་ཕྲར་བརྟག་དཔྱད་བྱས་པའི་མཐར་ཐུག་རྐྱེན་མང་པོ་ཚོགས་པའི་སྟེང་ནས་ཐ་སྙད་བཏགས་པ་ཙམ་ཡིན་སྲིད་པ་ལས་དངོས་པོ་རང་མཚན་བདེན་པ་ཞིག་མི་འདུག་ཅེས་བཤད་ཀྱི་འདུག་པ་དེ་དབུ་མའི་གཞུང་གི་ནང་ནས་བདེན་པར་གྲུབ་པའི་ཆོས་མེད་གསུངས་པ་དང་མཐུན་གྱི་འདུགཡིན་ན་ཡང་དབུ་མའི་གཞུང་གི་ནང་ཆོས་ཐམས་ཅད་མིང་གི་དབང་གིས་ཡོད་པ་ཞེས་པ་དེ་ད་ལྟ་ཚན་རིག་པ་ཚོས་བཤད་ཀྱི་མི་འདུག